איש צעיר
איש צעיר גומר בגרות הולך להינזק; לא בוער לו בינתיים לא אוהב להידחק; אין לו מים בברכיים; אין לו סיד במפרקים; הוא יהיה בין המכים והמוכים; איש צעיר גומר בגרות הולך להיפגע; אין לו רחש באוזניים עוֹרַתּוֹף עוד לא פקע; אין לו פיח בעיניים; אין לו דם על הבגדים; הוא חונך להיות אדון בין עבדים; איש צעיר גומר בגרות הולך לא לחזור; יש לו דואר כל יומיים ושיער אָרֺכְשָׁחוֹר; חברה בגבעתיים; חברים בפלמחים; הוא שייך לעם השייכים; איש צעיר גומר בגרות הולך להיגמר; כבר הלכו לו תוך יומיים פה חבר ושם חבר; תספרו לו עד אלפיים; תסכמו לו על מחשב; הוא מחזיק עוד בינתיים הוא יושב; איש צעיר גומר בגרות מוחזר באריזה; שתי רגליים שתי ידיים לא שמן ולא רזה; רוחצים אותו במים; מחליקים את המדים; יקברו אותו שלם בין יהודים; 